Melléklet a ……………tárgyú előterjesztéshez
KISKŐRÖS VÁROS ÖNKORMÁNYZATÁNAK
FELHÍVÁSA
Kiskőrös Város Önkormányzata a tulajdonában lévő, 
Kiskőrös Kassai utca végén 
104/9 hrsz-ú, és 04/1 hrsz-ú, beépítetlen föld megjelölésű, rét, legelő művelési ágú ingatlanból 12 ha nagyságú területét 
az önkormányzat üzleti vagyonát képező gyep legelő terület,  az önkormányzati vagyonról, a vagyon hasznosításáról szóló 26/2012. (XII.19.) önk. rendelet 27. §. (2) bekezdése és a ……../  2013. sz. képv. test. határozat alapján legeltetés és kaszálás céljára, 5 évre történő bérbeadás útján kívánja hasznosítani.
A legjobb bérleti ajánlat  kiválasztására nyilvános versenytárgyalási eljárásban kerül sor.
A versenytárgyalás helye: 

Kiskőrös, Petőfi tér 1, aljegyzői iroda

A versenytárgyalás időpontja:

2013. május 16. 09:00    

· A nemzeti vagyonról szóló többször módosított 2011. évi CXCVI. törvény alapján, a versenytárgyaláson természetes személy, vagy átlátható szervezet vehet részt. 

· Az induló ajánlati ár (bérleti díj): 
150.000 Ft.   (12ha/év), amely bérleti díj évente, a KSH által közzétett éves fogyasztói árindex-el megegyező mértékben módosul.

· A bérlet időtartama:
 2013. június 01. napjától 5 éves időtartamra történik

· Az ingatlan országos jelentőségű természetvédelmi területnek minősül, ezért a kaszálás a természetvédelmi őr által meghatározott időpontban és módon történhet.

· Az ajánlatok bírálati szempontja: legmagasabb bérleti ajánlat egy évre vonatkozóan.
· Ajánlati biztosítékot nem kell letenni. 

· A bérbevételre a versenyre jelentkezők a versenytárgyaláson, abc sorrendben egymás után tehetnek ajánlatot. Licitküszöb nem kerül meghatározásra.
· A versenytárgyalás akkor ér véget, ha már egyik pályázó sem tud vagy akar újabb ajánlatot tenni. Az eredményhirdetésre a versenytárgyalás végén a jegyzőkönyv felolvasásával kerül sor.
· A bérleti szerződés megkötésére legkorábban 2013. május 22. napját követően kerülhet sor.
· Ha az eljárás nyertesével bármely okból nem jön létre a szerződés, akkor a bérbeadó az eljárás második helyezettjével köt szerződést.

· A versenytárgyaláson részt venni és bérleti ajánlatot tenni személyesen, vagy meghatalmazás útján lehet. A meghatalmazást közokiratba, vagy teljes bizonyító erejű magánokiratba szükséges foglalni.

Bővebb felvilágosítás Kiskőrös Város Polgármesteri Hivatala Stratégiai és Városüzemeltetési Osztályán (6200 Kiskőrös, Petőfi tér 1. Krizsán Pál vagyongazdálkodási referens, telefon: 78/513-120/209 melléken) kérhető személyesen, vagy telefonon.

Kiskőrös, 2013. április 24.
Jóváhagyom:
    
Domonyi László sk.
       
   polgármester
